Κατανομή Προσπάθειας Ομάδας

Έχοντας ολοκληρώσει την συνεργασία μας ως ομάδα, παρατηρούμε πως κάθε μέλος κατέβαλλε ισόποση προσπάθεια. Υπήρξε rotation στους project manager ανά παραδοτέο και καθένας από εμάς, έφερε σε πέρας οποιαδήποτε εργασία του ανατέθηκε, εκτός απροόπτων. Όλοι συνεισφέραμε το ίδιο για την ολοκλήρωση και την παράδοση κάθε παραδοτέου και έτσι, ομόφωνα κρίνουμε πως η προσπάθεια κάθε μέλους είναι ισοδύναμη.

Ανάθεση Έργου

Καθ’ όλη την διάρκεια του project ο εκάστοτε Project Manager καθόριζε και διαμοίραζε τα επιμέρους tasks στο κάθε μέλος, μέσω καρτελών στον πίνακα Kanban που διατηρούσαμε. Η ανάθεση των έργων φαίνεται στο παρακάτω διάγραμμα.

Το τελικό Gantt είναι αναδιαμορφωμένο σύμφωνα με τις ενημερωμένες ημερομηνίες παραδόσεων, ύστερα από την αρχική παράταση στο δεύτερο παραδοτέο.

Συμπεράσματα Από Τον Τρόπο Εργασίας

Κάνοντας τον απολογισμό της συνολικής μας εργασίας πάνω στο Project, συμπεραίνουμε πως δεν υπήρχαν μεγάλες αποκλίσεις από το αναμενόμενο. Οι μέθοδοι εργασίας που επιλέξαμε στην αρχή της ενασχόλησης τηρήθηκε αυστηρά, ενώ στα εργαλεία που προβλέπαμε να χρησιμοποιήσουμε προστέθηκαν μερικά νέα. Συγκεκριμένα, αφορούν εργαλεία σχετικά με τα mock-ups και τις οθόνες και είναι τα: Unsplash, Free-psd-Templates, Apple SF Symbols και Apple Emojis. Συνολικά δεν χρειάστηκε να αντιμετωπίσουμε μεγάλο αριθμό προβλημάτων και όλοι μας μείναμε ικανοποιημένοι από την συνεργασία μας. Ωστόσο, ένα από τα μερικά προβλήματα που παρουσιάστηκαν ήταν η διαθεσιμότητα των μελών. Το έντονα φορτισμένο πρόγραμμα όλων των μελών, όσον αφορά το πρόγραμμα της σχολής και τα διαφορετικά μαθήματα του καθενός, έβαλαν εμπόδια στις ομαδικές συναντήσεις. Παράλληλα, κατά την διάρκεια του εξαμήνου σχεδόν όλα τα μέλη αντιμετωπίσαμε διάφορα ζητήματα ιατρικής φύσης, γεγονός που δυσκόλεψε την εργασία μας. Παρόλα τα προβλήματα όμως, καταφέραμε να διαχειριστούμε και να αξιοποιήσουμε κατάλληλα τον χρόνο μας, ώστε να παραδώσουμε το καλύτερο αποτέλεσμα που ήταν στις δυνάμεις μας.